Ericu950/Stoicheia-meter-silver huggingface dataset:
ὡς δὲ Κτησίβιός φησιν ἐν τῷ περὶ φιλοσοφίας , διὰ Καλλίου τοῦ Συρακουσίου πορίσας τοὺς Ζήθου τοῦ Ἀμφιπολίτου λόγους , διὰ δὲ Χαρικλέους τοῦ Καρυστίου τοὺς Ἀλκιδάμαντος , διέλαβεν αὐτούς .
τελειωθεὶς δέ , ἐλάττω παρὰ τῶν ἐπιτρόπων παραλαβών , ἔκρινεν αὐτοὺς ἐπιτροπῆς ἐπὶ Τιμοκράτους ἄρχοντος , τρεῖς ὄντας , Ἄφοβον Θηριππίδην Δημοφῶντα ἢ Δημέαν καὶ μάλιστα τούτου κατηγόρησεν ἀδελφοῦ τῆς μητρὸς ὄντος , δέκα τάλαντα τίμημα ἑκάστῃ τῶν δικῶν ἐπιγραψάμενος ·
καὶ εἷλεν αὐτούς τῆς δὲ καταδίκης οὐδὲν ἐπράξατο , τοὺς μὲν ἀφεὶς ἀργυρίου τοὺς δὲ καὶ χάριτος 0 .
ἀριστοφῶντος δ ἤδη τὴν προστασίαν διὰ γῆρας καταλιπόντος , καὶ χορηγὸς ἐγένετο .
μειδίαν δὲ τὸν Ἀναγυράσιον πλήξαντα αὐτὸν ἐν τῷ θεάτρῳ χορηγοῦντα εἰς κρίσιν καταστήσας , λαβὼν τρισχιλίας ἀφῆκε τῆς δίκης λέγουσι δ αὐτὸν ἔτι νέον ὄντα εἰς σπήλαιον ἀπιέναι κ ἀκεῖ φιλολογεῖν τὸ ἣμισυ τῆς κεφαλῆς ;
ξυράμενον , ἵνα μὴ προέρχοιτο 0 ·
καὶ ἐπὶ στενῆς κλίνης κοιμᾶσθαι , ἵνα διὰ ταχέων ἀνίστηται 0 ·
τό τε ῥῶ μὴ δυνάμενον λέγειν ἐκπονῆσαι , καὶ τὸν ὦμον ἐν τῷ μελετᾶν κινοῦντα ἀπρεπῶς καταπαῦσαι , παραρτήσαντα ὀβελίσκον ἢ ὥς τινες ξιφίδιον ἐκ τῆς ὀροφῆς , ἵνα φοβούμενος ἠρεμοίη 0 1 .
προβαίνοντα δὲ κατὰ τὴν τῶν λόγων ἰσχὺν ἔσοπτρον ἰσομέγεθες αὑτῷ κατασκευάσαι καὶ πρὸς τοῦτο ἀφορῶντα μελετᾶν , ἵν ἐπανορθώσηται τὰ ἐλλείποντα 0 ·
καὶ κατιόντα ἐπὶ τὸ Φαληρικὸν πρὸς τὰς τῶν κυμάτων ἐμβολὰς τὰς σκέψεις ποιεῖσθαι , ἵν , εἴ ποτε θορυβοίη ὁ δῆμος , μὴ ἐκσταίη ·
τοῦ δὲ πνεύματος αὐτῷ ἐνδέοντος , Νεοπτολέμῳ τῷ ὑποκριτῇ μυρίας δοῦναι , ἵν ὅλας περιόδους ἀπνεύστως λέγῃ .
ἐπεὶ δὲ τῷ πολιτεύεσθαι προσῆλθεν , εἰς δύο διῃρημένων τῶν ἐν τῇ πόλει , καὶ τῶν μὲν φιλιππιζόντων τῶν δ ὑπὲρ τῆς ἐλευθερίας δημηγορούντων , τὴν τῶν ἀντιπολιτευομένων Φιλίππῳ τάξιν εἵλετο ·
καὶ διὰ παντὸς τοῦ χρόνου διετέλεσε συμβουλεύων τοῖς κινδυνεύουσιν ὑπὸ Φιλίππῳ γενέσθαι βοηθεῖν , συμπολιτευόμενος Ὑπερείδῃ Ναυσικλεῖ Πολυεύκτῳ Διοτίμῳ ·
διὸ καὶ συμμάχους τοῖς Ἀθηναίοις ἐποίησε Θηβαίους Εὐβοεῖς Κερκυραίους Κορινθίους Βοιωτούς , καὶ πολλοὺς ἄλλους πρὸς τούτοις 0 .
ἐκπεσὼν δὲ ποτ ἐπὶ τῆς ἐκκλησίας καὶ ἀθυμῶν ἐβάδιζεν οἴκοι ·
συντυχὼν δ αὐτῷ Εὔνομος ὁ Θριάσιος πρεσβύτης ἤδη ὢν προετρέψατο τὸν Δημοσθένη , μάλιστα δ ὁ ὑποκριτὴς Ἀνδρόνικος εἰπὼν ὡς οἱ μὲν λόγοι καλῶς ἔχοιεν λείποι δ αὐτῷ τὰ τῆς ὑποκρίσεως , ἀπεμνημόνευσέ τε τῶν ἐπὶ τῆς ἐκκλησίας ὑπ αὐτοῦ λελεγμένων ·
καὶ δὴ πιστεύσαντα τὸν Δημοσθένη παραδοῦναι αὑτὸν τῷ Ἀνδρονίκῳ .
ὅθεν ἐρομένου αὐτὸν τινος τί πρῶτον ἐν ῥητορικῇ , εἶπεν ὑπόκρισις καὶ τί δεύτερον ὑπόκρισις 0 1 2 ·
καὶ τί τρίτον ὑπόκρισισ 0 .
προελθὼν δὲ πάλιν εἰς τὰς ἐκκλησίας , νεωτερικῶς τινα λέγων διεσύρετο , ὡς κωμῳδηθῆναι αὐτὸν ὑπ Ἀντιφάνους καὶ Τιμοκλέους μὰ γῆν μὰ κρήνας μὰ ποταμοὺς μὰ νάματα ὀμόσας δὲ τοῦτον τὸν τρόπον ἐν τῷ δήμῳ θόρυβον ἐκίνησεν .
ὤμνυε δὲ καὶ τὸν Ἀσκληπιόν , προπαροξύνων Ἀσκλήπιον ·
καὶ παρεδείκνυεν 1 αὑτὸν ὀρθῶς λέγοντα ·
εἶναι γὰρ τὸν θεὸν ἤπιον ·
καὶ ἐπὶ τούτῳ πολλάκις ἐθορυβήθη .
σχολάσας δ Εὐβουλίδῃ τῷ διαλεκτικῷ Μιλησίῳ ἐπηνωρθώσατο πάντα .
γενόμενος δὲ καὶ ἐν τῇ Ὀλυμπιακῇ πανηγύρει καὶ ἀκούσας Λαμάχου τοῦ Τερειναίου Φιλίππου καὶ Ἀλεξάνδρου ἐγκώμιον ἀναγινώσκοντος Θηβαίων δὲ καὶ Ὀλυνθίων κατατρέχοντος , παραναστὰς ἀρχαίων ποιητῶν μαρτυρίας προηνέγκατο περὶ τῶν Θηβαίοις καὶ Ὀλυνθίοις καλῶς πραχθέντων , ὡς παύσασθαί τε τὸ λοιπὸν τὸν Λάμαχον καὶ φυγεῖν ἐκ τῆς πανηγύρεως Φίλιππον δὲ πρὸς τοὺς ἀναφέροντας αὐτῷ τὰς κατ αὐτοῦ δημηγορίας εἰπεῖν ὅτι καὶ αὐτὸς ἂν ἀκούων λέγοντος Δημοσθένους ἐχειροτόνησα τὸν ἄνδρα πρὸς τὸν κατ ἐμοῦ πόλεμον ἐκάλει δὲ τοὺς μὲν αὐτοῦ λόγους ὁμοίους τοῖς στρατιώταις διὰ τὴν πολεμικὴν δύναμιν , τοὺς δ Ἰσοκράτους τοῖς ἀθληταῖς ·
τέρψιν γὰρ παρέχειν αὐτοὺς θεατρικήν 0 .
ἑπτὰ δὲ 0 .
καὶ τριάκοντα ἔτη γεγονώς , λογιζομένοις ἀπὸ Δεξιθέου εἰς Καλλίμαχον , ἐφ οὗ πρὸς Ὀλυνθίων ἧκε πρεσβεία περὶ τῆς βοηθείας , ἐπεὶ ἐπιέζοντο ὑπὸ Φιλίππου τῷ πολέμῳ , ἔπεισεν ἐκπέμψαι τὴν βοήθειαν ·
τῷ δ ἑξῆς , ἐφ οὗ Πλάτων ἐτελεύτησε , Φίλιππος Ὀλυνθίους κατεστρέψατο .
ἔγνω δ αὐτὸν καὶ Ξενοφῶν ὁ Σωκρατικὸς ἢ ἀρχόμενον ἢ ἀκμάζοντα ·
τῷ μὲν γὰρ τὰ Ἑλληνικὰ ἐτελεῖτο τὰ περὶ τὴν ἐν Μαντινείᾳ μάχην , ἄρχοντα δὲ Χαρικλείδην ὁ δὲ πρότερον ἐπὶ Τιμοκράτους εἷλε τοὺς ἐπιτρόπους 0 .
φεύγοντος δ Αἰσχίνου μετὰ τὴν καταδίκην , ἵππῳ κατεδίωξεν αὐτόν ·
τοῦ δ οἰηθέντος αὐτὸν συλλαμβάνεσθαι καὶ προσπεσόντος καὶ συγκαλυψαμένου , ἀναστήσας αὐτὸν παρεμυθήσατο καὶ τάλαντον ἔδωκεν ἀργυρίου .
καὶ συνεβούλευσε δὲ τῷ δήμῳ ξενικὸν ἐν Θάσῳ τρέφειν , καὶ ἐπὶ τούτῳ τριηράρχης ἐξέπλευσε .
σιτώνης δὲ γενόμενος καὶ κατηγορηθεὶς κλοπῆς ἀφείθη .
φιλίππου δ Ἐλάτειαν καταλαβομένου καὶ αὐτὸς τοῖς ἐν Χαιρωνείᾳ μαχεσαμένοις συνεξῆλθεν ὅτε καὶ δοκεῖ τὴν τάξιν λιπεῖν , φεύγοντος δ αὐτοῦ βάτον ἐπιλαβέσθαι τῆς χλαμύδος , τὸν δ ἐπιστραφέντα εἰπεῖν ζώγρει .
εἶχε δὲ καὶ ἐπίσημον ἐπὶ τῆς ἀσπίδος ἀγαθῇ τύχῃ εἶπε μέντοι τὸν ἐπιτάφιον ἐπὶ τοῖς πεσοῦσι .
μετὰ δὲ ταῦτα πρὸς τὴν ἐπισκευὴν τῆς πόλεως τῇ ἐπιμελείᾳ προσελθὼν καὶ τῶν τειχῶν ἐπιμελητὴς χειροτονηθεὶς ἀπὸ τῆς ἰδίας οὐσίας εἰσήνεγκε τὸ ἀναλωθὲν ἀργύριον , μνᾶς ἑκατόν ἐπέδωκε δὲ καὶ θεωροῖς μυρίας τριήρους τ ἐπιβὰς περιέπλευσε τοὺς συμμάχους ἀργυρολογῶν .
ἐφ οἷς πολλάκις ἐστεφανώθη , πρότερον μὲν ὑπὸ Δημομελοῦς Ἀριστονίκου Ὑπερείδου χρυσῷ στεφάνῳ , τελευταῖον δ ὑπὸ Κτησιφῶντος ·
καὶ γραφέντος τοῦ ψηφίσματος παρανόμων ὑπὸ Διοδότου καὶ Αἰσχίνου , ἀπολογούμενος ἐνίκησεν , ὥστε τὸ πέμπτον μέρος τῶν ψήφων τὸν διώκοντα μὴ μεταλαβεῖν .
ὕστερον δ Ἀλεξάνδρου ἐπὶ τὴν Ἀσίαν στρατευομένου καὶ φυγόντος Ἁρπάλου μετὰ χρημάτων εἰς Ἀθήνας , τὸ μὲν πρῶτον ἐκώλυσεν αὐτὸν εἰσδεχθῆναι ·
ἐπειδὴ δ εἰσέπλευσε , λαβὼν Δαρεικοὺς χιλίους μετετάξατο ·
βουλομένων τ Ἀθηναίων Ἀντιπάτρῳ παραδοῦναι τὸν ἄνθρωπον ἀντεῖπεν , ἔγραψὲ τ ἀποθέσθαι τὰ χρήματα εἰς ἀκρόπολιν μη δὲ τῷ δήμῳ τὸν ἀριθμὸν εἰπόντα ·
φήσαντος δ Ἁρπάλου ἑπτακόσια συγκατακομίσαι τάλαντα τὰ ἀνενεχθέντα εἰς τὴν ἀκρόπολιν , εὑρέθη τριακόσια καὶ πεντήκοντα ἢ ὀλίγῳ πλείονα ὥς φησι Φιλόχορος 0 ·
μετὰ δὲ ταῦτα φυγόντος Ἁρπάλου ἐκ τοῦ δεσμωτηρίου , ἐν ᾧ ἐφυλάσσετο , μέχρις ἂν ἀφίκηταί τις παρ Ἀλεξάνδρου , καὶ πορευθέντος εἰς τὴν Κρήτην ἢ ὡς ἔνιοι ἐπὶ Ταίναρον τῆς Λακωνικῆς , αἰτίαν ἔσχεν ὁ Δημοσθένης δωροδοκίας , ὡς διὰ τοῦτο μή τε τὸν τῶν ἀνακομισθέντων μεμηνυκὼς μή τε τὴν τῶν φυλασσόντων ἀμέλειαν 0 1 .
εἰσαχθεὶς δ εἰς δικαστήριον ὑπὸ Ὑπερείδου Πυθέου Μενεσαίχμου Ἱμεραίου Πατροκλέους , οἳ ἐποίησαν καταγνῶναι αὐτοῦ τὴν ἐξ Ἀρείου πάγου βουλήν , καὶ ἁλοὺς ἔφυγε , πενταπλασίονα ἀποτῖσαι μὴ δυνάμενος ʽ εἶχε δ αἰτίαν τριάκοντα τάλαντα λαβεῖν , ἢ ὡς ἔνιοι οὐχ ὑπομείνας τὴν κρίσιν 0 1 .
μετὰ δὲ τοῦτον τὸν χρόνον τῶν Ἀθηναίων Πολύευκτον πεμψάντων πρεσβευτὴν πρὸς τὸ κοινὸν τῶν Ἀρκάδων , ὥστ ἀποστῆναι αὐτοὺς τῆς τῶν Μακεδόνων συμμαχίας , καὶ τοῦ Πολυεύκτου πεῖσαι μὴ δυναμένου , ἐπιφανεὶς Δημοσθένης καὶ συνειπὼν ἔπεισεν .
ἐφ ᾧ θαυμασθεὶς μετὰ χρόνον τινὰ κάθοδον εὕρατο , ψηφίσματος γραφέντος καὶ τριήρους ἀποσταλείσης .
τῶν δ Ἀθηναίων ψηφισαμένων οἷς ὤφειλε τριάκοντα ταλάντοις κοσμῆσαι αὐτὸν τὸν βωμὸν τοῦ σωτῆρος Διὸς ἐν Πειραιεῖ καὶ ἀφεῖσθαι , τοῦτο γράψαντος τὸ ψήφισμα Δήμωνος Παιανιέως , ὃς ἦν ἀνεψιὸς αὐτῷ , πάλιν ἐπὶ τούτοις ἦν πολιτευόμενος .
ἀντιπάτρου δ εἰς Λάμειαν ὑπὸ τῶν Ἑλλήνων συγκλεισθέντος τῶν Ἀθηναίων εὐαγγέλια θυόντων , πρός τινα τῶν ἑταίρων Ἀγησίστρατον ἔφη οὐ τὴν αὐτὴν γνώμην ἔχειν τοῖς ἄλλοις περὶ τῶν πραγμάτων ἐπίσταμαι γάρ εἰπεῖν τοὺς Ἕλληνας στάδιον μὲν πολεμεῖν καὶ εἰδότας καὶ δυναμένους , δόλιχον δ οὐκέτι Φάρσαλον δ ἑλόντος Ἀντιπάτρου καὶ , πολιορκήσειν ἀπειλοῦντος Ἀθηναίους , εἰ μὴ τοὺς ῥήτορας ἐκδοίησαν , καταλιπὼν ὁ Δημοσθένης τὴν πόλιν ἔφυγε πρῶτον μὲν εἰς Αἴγιναν ἐπὶ τὸ Αἰάκειον καθεδούμενος , φοβηθεὶς δ εἰς Καλαυρίαν μετέστη .
ἐκδιδόναι δὲ τοὺς ῥήτορας τῶν Ἀθηναίων ψηφισαμένων κ ἀκεῖνον , καθέζετο ἱκέτης ἐν τῷ τοῦ Ποσειδῶνος ἱερῷ ·
ἐλθόντος δ ἐπ αὐτὸν Ἀρχίου τοῦ Φυγαδοθήρου ἐπικαλουμένου , ὃς παρέβαλεν Ἀναξιμένει τῷ ῥήτορι καὶ πείθοντος αὐτὸν ἀναστῆναι , ὡς φίλον Ἀντιπάτρῳ γενησόμενον , εἶπεν ὅτι οὔ τε , ὅτε ἐτραγῴδεις , ἔπειθές με οὔ τε νῦν πείσεις συμβουλεύων τοῦ δ ἐπιχειροῦντος βιάζεσθαι , ἐκώλυσαν αὐτὸν οἱ κατὰ τὴν πόλιν ·
καὶ Δημοσθένης ἔφη οὐ σωτηρίας δεόμενος κατέφυγον εἰς Καλαυρίαν , ἀλλ ὡς ἐλέγξων Μακεδόνας καὶ τὰ τῶν θεῶν βιασομένους , ·
αἰτήσας τε γραμματεῖον ἔγραψεν , ὡς μὲν Δημήτριος ὁ Μάγνης φησί , τὸ ἐπὶ τῆς εἰκόνος αὐτοῦ ἐλεγεῖον , ἐπιγεγραμμένον ὑπὸ τῶν Ἀθηναίων ὕστερον εἴπερ ἴσην ῥώμην γνώμῃ , Δημόσθενες , ἔσχες , οὔποτ ἂν Ἑλλήνων ἦρξεν Ἄρης Μακεδών .
κεῖται δ ἡ εἰκὼν πλησίον τοῦ περισχοινίσματος καὶ τοῦ βωμοῦ τῶν δώδεκα θεῶν , ὑπὸ Πολυεύκτου πεποιημένη .
ὡς δ ἔνιοί φασι , τοῦτο εὑρέθη γεγραμμένον Δημοσθένης Ἀντιπάτρῳ χαίρειν ἀποθανεῖν δ αὐτὸν Φιλόχορος μέν φησι φάρμακον πιόντα Σάτυρος δ ὁ συγγραφεὺς τὸν κάλαμον πεφαρμάχθαι , ᾧ γράφειν ἤρξατο τὴν ἐπιστολήν , οὗ γευσάμενον ἀποθανεῖν 0 ·
ἐρατοσθένης δ ἐκ πολλοῦ δεδοικότα Μακεδόνας περὶ τῷ βραχίονι κρίκον περικεῖσθαι πεφαρμαγμένον .
εἰσὶ δ οἵ φασι συσχόντα αὐτὸν τὸ πνεῦμα ἀποθανεῖν ·
οἱ δ εἶπον τοῦ κατὰ τὴν σφραγῖδα φαρμάκου γευσάμενον .
ἐβίω δ ὡς μὲν οἱ τὰ πλείω λέγουσιν ἔτη ἑβδομήκοντα , ὡς δ οἱ τὰ ἐλάττω , ἑπτὰ καὶ ἑξήκοντα 0 1 .
ἐπολιτεύσατο δὲ δύο καὶ εἴκοσιν .
ἡνίκα δὲ Φίλιππος ἐτεθνήκει , λαμπρὰν ἐσθῆτα προῆλθεν ἔχων , καίτοι τῆς θυγατρὸς αὐτοῦ νεωστὶ τετελευτηκυίας , ἐφηδόμενος τῷ τοῦ Μακεδόνος θανάτῳ .
συνήργησε δὲ καὶ Θηβαίοις πρὸς Ἀλέξανδρον πολεμοῦσι καὶ τοὺς ἄλλους Ἕλληνας ἐπέρρωσεν ἀεί ·
διόπερ Θήβας κατασκάψας ἐξῄτει παρ Ἀθηναίων Ἀλέξανδρος αὐτόν , ἀπειλῶν , εἰ μὴ δοίησαν .
στρατευομένῳ δ αὐτῷ ἐπὶ Πέρσας καὶ αἰτοῦντι ναυτικὸν παρ Ἀθηναίων ἀντεῖπεν , ἄδηλον εἰπών , εἰ οὐ κατὰ τῶν παρασχόντων χρήσεται .
κατέλιπε δὲ δύο παῖδας ἐκ μιᾶς γυναικὸς τῶν εὐδοκίμων , Ἡλιοδώρου τινὸς θυγατρός ·
θυγατέρα δὲ μίαν ἔσχεν , ἣ παῖς ἔτι οὖσα πρὸ γάμου ἐτελεύτησεν εἶχε δὲ καὶ ἀδελφήν , ἐξ ἧς καὶ Λάχου Λευκονοέως ἀδελφιδοῦς αὐτῷ Δημοχάρης ἐγένετο , ἀνὴρ καὶ κατὰ πόλεμον ἀγαθὸς καὶ κατὰ τοὺς πολιτικοὺς λόγους οὐδενὸς χείρων .
ἔστι δ αὐτοῦ εἰκὼν ἐν τῷ πρυτανείῳ εἰσιόντων πρὸς τὴν ἑστίαν ἐν δεξιᾷ ὁ πρῶτος περιεζωσμένος ἅμα τῷ ἱματίῳ καὶ ξίφος ·
οὕτω γὰρ 0 ·
δημηγορῆσαι λέγεται , ἡνίκα Ἀντίπατρος ἐξῄτει τοὺς ῥήτορας .
χρόνῳ δ ὕστερον Ἀθηναῖοι σίτησὶν τ ἐν πρυτανείῳ τοῖς συγγενέσι τοῦ Δημοσθένους ἔδοσαν καὶ αὐτῷ τετελευτηκότι τὴν εἰκόνα ἀνέθεσαν ἐν ἀγορᾷ ἐπὶ Γοργίου ἄρχοντος , αἰτησαμένου αὐτῷ τὰς δωρεὰς τοῦ ἀδελφιδοῦ Δημοχάρους ·
ᾧ καὶ αὐτῷ πάλιν ὁ υἱὸς Λάχης · 0 .
δημοχάρους Λευκονοεὺς ᾐτήσατο δωρεὰς ἐπὶ Πυθαράτου ἄρχοντος , δεκάτῳ ὕστερον ἔτει , εἰς τὴν τῆς εἰκόνος στάσιν ἐν ἀγορᾷ καὶ σίτησιν ἐν πρυτανείῳ αὐτῷ τε καὶ ἐκγόνων ἀεὶ τῷ πρεσβυτάτῳ καὶ προεδρίαν ἐν ἅπασι τοῖς ἀγῶσι .
καὶ ἔστι τὰ ψηφίσματα ὑπὲρ ἀμφοτέρων ἀναγεγραμμένα , ἡ δ εἰκὼν τοῦ Δημοχάρους εἰς τὸ πρυτανεῖον μετεκομίσθη , περὶ ἧς προείρηται .
φέρονται δ αὐτοῦ λόγοι γνήσιοι ἑξήκοντα πέντε .
φασὶ δέ τινες καὶ ἀσώτως αὐτὸν βιῶναι , γυναικείαις τ ἐσθῆσι χρώμενον καὶ κωμάζοντα ἑκάστοτε , ὅθεν Βάταλον ἐπικληθῆναι ·
οἱ δ ὑποκοριστικῶς ἀπὸ τοῦ ὀνόματος τῆς τροφοῦ λέγουσιν αὐτὸν οὕτω λελοιδορῆσθαι .
διογένης δ ὁ κύων θεασάμενος αὐτὸν ποτ ἐν καπηλείῳ αἰσχυνόμενον καὶ ὑποχωροῦντα , εἶπεν ὅσῳ μᾶλλον ὑποχωρεῖς , τοσούτῳ μᾶλλον ἐν τῷ καπηλείῳ ἔσῃ .
ἔλεγε δ αὐτὸν παρασκώπτων ἐν μὲν τοῖς λόγοις Σκύθην εἶναι , ἐν δὲ ταῖς μάχαις ἀστικόν .
ἔλαβε δὲ καὶ παρ Ἐφιάλτου χρυσίον ἑνὸς τῶν δημαγωγῶν , ὃς πρεσβεύσας πρὸς βασιλέα χρήματα φέρων ἧκε λάθρα , ὅπως διανείμας τοῖς δημαγωγοῖς τὸν πρὸς Φίλιππον ἐξάψῃ πόλεμον ·
καὶ ἰδίᾳ αὐτὸν δωροδοκῆσαι παρὰ βασιλέως φασὶ δαρεικοὺς τρισχιλίους .
ἀναξίλαν δέ τινα Ὠρείτην , ξένον αὐτοῦ γεγονότα , συλλαβὼν ἐβασάνιζεν ὡς κατάσκοπον , οὐδὲν δ ἐξειπόντα ἐψηφίσατο τοῖς ἕνδεκα παραδοῦναι .
λέγειν δέ ποτε κωλυόμενος ὑπ Ἀθηναίων ἐν ἐκκλησίᾳ βραχὺ ἔφη βούλεσθαι πρὸς αὐτοὺς εἰπεῖν , τῶν δὲ σιωπησάντων νεανίας εἶπε θέρους ὥρᾳ ἐμισθώσατο ἐξ ἄστεος , ὄνον Μέγαράδε ·
μεσούσης δὲ τῆς ἡμέρας καὶ σφοδρῶς φλέγοντος τοῦ ἡλίου , ἑκάτερος αὐτῶν ἐβούλετο ὑποδύεσθαι ὑπὸ τὴν σκιὰν εἶργον δ ἀλλήλους , ὁ μὲν μεμισθωκέναι τὸν ὄνον οὐ τὴν σκιὰν λέγων , ὁ δὲ μεμισθωμένος τὴν πᾶσαν ἔχειν ἐξουσίαν 0 ·
καὶ ταῦτ εἰπὼν ἀπῄει .
τῶν δ Ἀθηναίων ἐπισχόντων καὶ δεομένων πέρας ἐπιθεῖναι τῷ λόγῳ , εἶθ ὑπὲρ μὲν ὄνου σκιᾶς ἔφη βούλεσθε ἀκούειν , λέγοντος , δὲ ὑπὲρ σπουδαίων πραγμάτων οὐ βούλεσθε ;
πώλου δέ ποτε τοῦ ὑποκριτοῦ πρὸς αὐτὸν εἰπόντος , ὅτι δυσὶν ἡμέραις ἀγωνισάμενος τάλαντον λάβοι μισθὸν ἐγὼ δ εἶπε πέντε τάλαντα , μίαν ἡμέραν σιωπήσας .
παραφθαρεὶς δὲ τὴν φωνὴν ἐν ἐκκλησίᾳ καὶ θορυβηθεὶς τοὺς ὑποκριτὰς ἔφη δεῖν κρίνειν ἐκ τῆς φωνῆς τοὺς δὲ ῥήτορας ἐκ τῆς γνώμης 0 .
ὀνειδίσαντος δ αὐτὸν Ἐπικλέους ὅτι ἀεὶ σκέπτοιτο , αἰσχυνοίμην γὰρ ἄν εἶπεν εἰ τηλικούτῳ δήμῳ συμβουλεύων αὐτοσχεδιάζοιμι ἱστοροῦσι δ ὡς οὐ δὲ λύχνον ἔσβεσεν , ἄχρι πεντήκοντα ἐτῶν ἐγένετο , διακριβῶν τοὺς λόγους .
αὐτὸς δέ φησιν ὑδροποσίᾳ χρήσασθαι .
ἔγνω δ αὐτὸν καὶ Λυσίας ὁ ῥήτωρ καὶ Ἰσοκράτης εἶδε πολιτευόμενον ἄχρι τῆς ἐν Χαιρωνείᾳ μάχης , καί τινες τῶν Σωκρατικῶν φιλοσόφων .
τοὺς δὲ πλείστους λόγους εἶπεν αὐτοσχεδιάσας , εὖ πρὸς αὐτὸ πεφυκώς .
πρῶτος δ ἔγραψε στεφανωθῆναι αὐτὸν χρυσῷ στεφάνῳ Ἀριστόνικος ;
νικοφάνους Ἀναγυράσιος , ὑπωμόσατο δὲ Διώνδας 0 .
ὑπερείδης Γλαυκίππου μὲν ἦν πατρὸς τοῦ Διονυσίου , τῶν δὲ δήμων Κολλυτεύς .
ἔσχε δ υἱὸν ὁμώνυμον τῷ πατρὶ Γλαύκιππον , ῥήτορα καὶ λόγους συγγράψαντα ·
οὗ πάλιν Ἀλφίνους ἐγένετο .
ἀκροατὴς δὲ Πλάτωνος γενόμενος τοῦ φιλοσόφου ἅμα Λυκούργῳ καὶ Ἰσοκράτους τοῦ ῥήτορος ἐπολιτεύσατο Ἀθήνησι , καθ ὃν χρόνον Ἀλέξανδρος 0 ;
τῶν Ἑλληνικῶν ἥπτετο πραγμάτων · ·
καὶ περὶ τῶν στρατηγῶν ὧν ᾔτει παρ Ἀθηναίων ἀντεῖπε , καὶ περὶ τῶν τριήρων 0 ·
συνεβούλευσε δὲ καὶ τὸ ἐπὶ Ταινάρῳ ξενικὸν μὴ διαλῦσαι , οὗ Χάρης ἡγεῖτο , εὐνόως πρὸς τὸν στρατηγὸν διακείμενος .
τὸ δὲ πρῶτον μισθοῦ δίκας ἔλεγε .
δόξας δὲ κεκοινωνηκέναι τῶν Περσικῶν χρημάτων Ἐφιάλτῃ τριήραρχός τε αἱρεθείς , ὅτε Βυζάντιον ἐπολιόρκει Φίλιππος , βοηθὸς Βυζαντίοις ἐκπεμφθείς , κατὰ τὸν 0 .
ἐνιαυτὸν τοῦτον ὑπέστη χορηγῆσαι , τῶν ἄλλων λειτουργίας πάσης ἀφειμένων .
ἔγραψε δὲ καὶ Δημοσθένει τιμάς , καὶ τοῦ ψηφίσματος ὑπὸ Διώνδα παρανόμων γραφέντος ἀπέφυγε .
φίλος δ ὢν τοῖς περὶ Δημοσθένη καὶ Λυσικλέα καὶ Λυκοῦργον , οὐκ ἐνέμεινε μέχρι τέλους ·
ἀλλ ἐπεὶ Λυσικλῆς μὲν καὶ Λυκοῦργος ἐτεθνήκεσαν , Δημοσθένης δ ὡς παρ Ἁρπάλου δωροδοκήσας ἐκρίνετο , προχειρισθεὶς ἐξ ἁπάντων ʽ μόνος γὰρ ἔμεινεν ἀδωροδόκητοσ κατηγόρησεν αὐτοῦ .
κριθεὶς δ ὑπὸ τοῦ Ἀριστογείτονος παρανόμων ἐπὶ τῷ γράψαι μετὰ Χαιρώνειαν τοὺς μετοίκους πολίτας ποιήσασθαι τοὺς δὲ δούλους ἐλευθέρους , ἱερὰ δὲ καὶ παῖδας καὶ γυναῖκας εἰς τὸν Πειραιᾶ ἀποθέσθαι , ἀπέφυγεν .
αἰτιωμένων δέ τινων αὐτὸν ὡς παριδόντα πολλοὺς νόμους ἐν τῷ ψηφίσματι , ἐπεσκότει ἔφη μοι τὰ Μακεδόνων ὅπλα καί οὐκ ἐγὼ τὸ ψήφισμα ἔγραψα ἡ δ ἐν Χαιρωνείᾳ μάχη 0 .
μετὰ μέντοι τοῦτο νεκρῶν ἔδωκεν ἀναίρεσιν ὁ Φίλιππος φοβηθείς , πρότερον οὐ δοὺς τοῖς ἐλθοῦσιν ἐκ Λεβαδείας κήρυξιν .
ὕστερον δὲ μετὰ τὰ περὶ Κραννῶνα συμβάντα ἐξαιτηθεὶς ὑπ Ἀντιπάτρου καὶ μέλλων ἐκδίδοσθαι ὑπὸ τοῦ δήμου ἔφυγεν ἐκ τῆς πόλεως εἰς Αἴγιναν ἅμα τοῖς κατεψηφισμένοις ·
καὶ συμβαλὼν Δημοσθένει καὶ περὶ τῆς διαφορᾶς ἀπολογησάμενος , ἀπαλλαγεὶς ἐκεῖθεν , ὑπ Ἀρχίου τοῦ Φυγαδοθήρου ἐπικληθέντος , Θουρίου μὲν τὸ γένος ὑποκριτοῦ δὲ τὰ πρῶτα τότε , δὲ τῷ Ἀντιπάτρῳ βοηθοῦντος , ἐλήφθη πρὸς βίαν ἐν τῷ ἱερῷ τοῦ Ποσειδῶνος ἐχόμενος τοῦ ἀγάλματος καὶ ἀχθεὶς πρὸς Ἀντίπατρον εἰς Κόρινθον , ἔπειτα βασανιζόμενος , διέφαγε τὴν γλῶτταν , ὥστε μηδὲν ἐξειπεῖν τῶν τῆς πόλεως ἀπορρήτων δυνηθῆναι ·
καὶ οὕτως ἐτελεύτησε , Πυανεψιῶνος ἐνάτῃ ἱσταμένου .
ἕρμιππος δέ φησιν αὐτὸν γλωττοτομηθῆναι εἰς Μακεδονίαν ἐλθόντα καὶ ῥιφῆναι ἄταφον , Ἀλφίνουν δ ἀνεψιὸν ὄντα αὐτῷ ἤ , ὥς τινες , Γλαυκίππου τοῦ υἱοῦ τὸν υἱὸν διὰ Φιλοπείθους τινὸς ἰατροῦ λαβόντα ἐξουσίαν τοῦ σώματος καῦσαι αὐτὸν καὶ τὰ ὀστᾶ κομίσαι εἰς Ἀθήνας τοῖς προσήκουσι παρὰ τὰ Ἀθηναίων καὶ Μακεδόνων δόγματα οὐ μόνον γὰρ κελεῦσαι αὐτοὺς φυγεῖν , ἀλλὰ μη δ ἐν τῇ οἰκείᾳ ταφῆναι 0 .
οἱ δ ἐν Κλεωναῖς ἀποθανεῖν αὐτὸν λέγουσιν , ἀπαχθέντα μετὰ τῶν ἄλλων , ὅπου γλωττοτομηθῆναι καὶ διαφθαρῆναι ὃν προείρηται τρόπον ·
τοὺς δ οἰκείους τὰ ὀστᾶ λαβόντας · 0 ·
θάψαι τε ἅμα τοῖς γονεῦσι πρὸ τῶν Ἱππάδων πυλῶν , ὥς φησιν Ἡλιόδωρος ἐν τῷ τρίτῳ περὶ μνημάτων 0 .
νυνὶ δὲ κατερήρειπται τὸ μνῆμα καὶ ἔστιν ἄδηλον .
πάντων δὲ κατὰ τὴν δημηγορίαν διενεγκεῖν λέγεται ·
τέτακται δὲ ὑπ ἐνίων πρὸ Δημοσθένους .
φέρονται δ αὐτοῦ λόγοι ἑβδομήκοντα ἑπτά , ὧν γνήσιοί εἰσι πεντήκοντα δύο .
ἐγένετο δὲ καὶ πρὸς τὰ ἀφροδίσια καταφερής , ὡς ἐκβαλεῖν μὲν τὸν υἱὸν εἰσαγαγεῖν δὲ Μυρρίνην τὴν πολυτελεστάτην ἑταίραν , ἐν Πειραιεῖ δ ἔχειν Ἀρισταγόραν , ἐν Ἐλευσῖνι δ ἐν τοῖς ἰδίοις κτήμασι Φίλαν τὴν Θηβαίαν , εἴκοσι μνῶν λυτρωσάμενος 0 .
ἐποιεῖτό τε τὸν περίπατον ἐν τῇ ἰχθυοπώλιδι ὁσημέραι .
ὡς εἰκὸς δέ , καὶ δίκῃ Φρύνῃ τῇ ἑταίρᾳ ἀσεβεῖν κρινομένῃ συνεξητάσθη 0 ·
αὐτὸς γὰρ τοῦτο ἐν ἀρχῇ τοῦ λόγου δηλοῖ ·
μελλούσης δ αὐτῆς ἁλίσκεσθαι , παραγαγὼν εἰς μέσον καὶ περιρρήξας τὴν ἐσθῆτα ἐπέδειξε τὰ στέρνα τῆς γυναικός ·
καὶ τῶν δικαστῶν εἰς τὸ κάλλος ἀπιδόντων , ἀφείθη .
συνετίθει δ ἡσυχῆ κατὰ τοῦ Δημοσθένους ἐγκλήματα , ὡς καὶ φωραθῆναι ·
νοσοῦντος γὰρ τοῦ Ὑπερείδου , ἥκοντα εἰς τὴν οἰκίαν τὸν Δημοσθένη ὡς ἐπισκεψόμενον καταλαβεῖν κατέχοντα τὸ καθ αὑτοῦ βιβλίον ·
τούτου δ ἀγανακτοῦντος , εἶπε φίλον μὲν ὄντα οὐδὲν λυπήσει , ἐχθρὸν δὲ γενόμενον κωλύσει τι κατ ἐμοῦ πρᾶξαι ἐψηφίσατο δὲ καὶ τιμὰς Ἰόλᾳ τῷ δοκοῦντι Ἀλεξάνδρῳ τὸ φάρμακον δοῦναι .
ἐκοινώνησε δὲ καὶ Λεωσθένει τοῦ Λαμιακοῦ πολέμου , καὶ ἐπὶ τοῖς πεσοῦσιν εἶπε τὸν ἐπιτάφιον θαυμασίως Φιλίππου δὲ πλεῖν ἐπ Εὐβοίας παρεσκευασμένου καὶ τῶν Ἀθηναίων εὐλαβῶς ἐχόντων , τεσσαράκοντα τριήρεις ἤθροισεν ἐξ ἐπιδόσεως καὶ πρῶτος ὑπὲρ αὑτοῦ καὶ τοῦ παιδὸς ἐπέδωκε δύο τριήρεις .
συστάντος δὲ πρὸς Δηλίους ἀμφισβητήματος , ποτέρους δεῖ προΐστασθαι τοῦ ἱεροῦ , αἱρεθέντος Αἰσχίνου συνειπεῖν , ἡ ἐξ Ἀρείου πάγου βουλὴ Ὑπερείδην ἐχειροτόνησεν καὶ ἔστιν ὁ λόγος Δηλιακὸς ἐπιγεγραμμένος , ἐπρέσβευσε δὲ καὶ πρὸς Ῥοδίους .
ἡκόντων δὲ καὶ παρ Ἀντιπάτρου πρέσβεων , ἐπαινούντων τὸν Ἀντίπατρον ὡς χρηστόν , ἀπαντήσας 0 ·
αὐτοῖς εἶπεν οἴδαμεν ὅτι χρηστὸς ὑπάρχει , ἀλλ ἡμεῖς γ οὐ δεόμεθα χρηστοῦ δεσπότου .
λέγεται δ ἄνευ ὑποκρίσεως δημηγορῆσαι καὶ μόνον διηγεῖσθαι τὰ πραχθέντα καὶ τούτοις οὐκ ἐνοχλεῖν τοὺς δικαστάς .
ἐπέμφθη δὲ καὶ πρὸς Ἠλείους ἀπολογησόμενος ὑπὲρ Καλλίππου τοῦ ἀθλητοῦ , ἔχοντος αἰτίαν φθεῖραι τὸν ἀγῶνα , καὶ ἐνίκησε .
γραψάμενος δὲ καὶ τὴν Φωκίωνος δωρεάν , ἣν εἶπε Μειδίας Μειδίου Ἀναγυράσιος ἐπὶ Ξενίου ἄρχοντος , Γαμηλιῶνος ἑβδόμῃ φθίνοντος , ἡττήθη .
δείναρχος Σωκράτους ἢ Σωστράτου , ὡς μέν τινες ἐγχώριος , ὡς δέ τισι δοκεῖ Κορίνθιος , ἀφικόμενος εἰς Ἀθήνας ἔτι νέος , καθ ὃν χρόνον Ἀλέξανδρος ἐπῄει τὴν Ἀσίαν , κατοικήσας αὐτόθι ἀκροατὴς μὲν ἐγένετο Θεοφράστου τοῦ διαδεξαμένου τὴν Ἀριστοτέλους διατριβήν , ὡμίλησε δὲ καὶ Δημητρίῳ τῷ Φαληρεῖ 0 ·
μάλιστα δὲ προσῄει τῷ πολιτεύεσθαι μετὰ τὴν Ἀντιπάτρου τελευτήν , τῶν μὲν ἀνῃρημένων ῥητόρων τῶν δὲ πεφευγότων .
φίλος δὲ Κασάνδρῳ γενόμενος , ὡς ἐπὶ πλεῖστον προέκοψε χρήματα τῶν λόγων εἰσπραττόμενος , οὓς τοῖς δεομένοις συνέγραφεν ·
ἀντετάξατο δὲ πρὸς τοὺς ἐπιφανεστάτους τῶν ῥητόρων , οὐκ εἰς δῆμον παριών ·
οὐ γὰρ οἷὸς τ ἦν ·
ἀλλὰ τοῖς ἐναντιουμένοις λόγους συγγράφων 0 ·
καὶ ἐπεὶ Ἅρπαλος διέδρα , πλείους λόγους συνέγραψε κατὰ τῶν αἰτίαν λαβόντων δωροδοκῆσαι , καὶ τούτους τοῖς κατηγόροις ἐξέδωκε .
χρόνῳ δ ὕστερον αἰτιαθεὶς εἰς λόγους παραγίνεσθαι Ἀντιπάτρῳ καὶ Κασάνδρῳ περὶ τὴν κατάληψιν τῆς Μουνυχίας , ἡνίκα ὑπ Ἀντιγόνου καὶ Δημητρίου ἐφρουρήθη ἐπ Ἀναξικράτους ἄρχοντος , ἐξαργυρισάμενος τὰ πλεῖστα τῆς οὐσίας ἔφυγεν εἰς Χαλκίδα .
διατρίψας δ ἐπὶ τῆς φυγῆς ὡς πεντεκαίδεκα ἔτη , καὶ πολλὴν οὐσίαν κτησάμενος κατῆλθε , πραξάντων αὐτῷ τὴν κάθοδον τῶν περὶ Θεόφραστον ἅμα τοῖς ἄλλοις φυγάσι .
καταλύσας δὲ παρὰ Προξένῳ ἑταίρῳ αὐτοῦ καὶ τὸ χρυσίον ἀπολέσας , ἤδη γηραιὸς ὢν καὶ τὰς ὁράσεις ἀσθενής , οὐ βουλομένου τοῦ Προξένου ἀναζητεῖν , λαγχάνει αὐτῷ δίκην καὶ τότε πρῶτον εἶπεν ἐν δικαστηρίῳ .
σῴζεται δ αὐτοῦ καὶ ὁ λόγος .
φέρονται δ αὐτοῦ καὶ λόγοι γνήσιοι ἑξήκοντα τέσσαρες ·
τούτων ἔνιοι παραλαμβάνονται ὡς Ἀριστογείτονος 0 .
ζηλωτὴς δ ἐγένετο Ὑπερείδου ἢ ὥς τινες διὰ τὸ παθητικὸν Δημοσθένους καὶ τὸ σφοδρόν 0 ·
τῶν σχημάτων δ αὐτοῦ μιμητὴς ὑπάρχει .
δημοχάρης Λάχητος Λευκονοεὺς αἰτεῖ Δημοσθένει τῷ Δημοσθένους Παιανιεῖ δωρεὰν εἰκόνα χαλκῆν ἐν ἀγορᾷ καὶ σίτησιν ἐν πρυτανείῳ καὶ προεδρίαν αὐτῷ καὶ ἐκγόνων ἀεὶ τῷ πρεσβυτάτῳ εὐεργέτῃ καὶ συμβούλῳ γεγονότι πολλῶν καὶ καλῶν τῷ δήμῳ τῷ Ἀθηναίων καὶ τήν τε οὐσίαν εἰς τὸ κοινὸν καθεικότι τὴν ἑαυτοῦ καὶ ἐπιδόντι τάλαντα ὀκτὼ καὶ τριήρη , ὅτε ὁ δῆμος ἠλευθέρωσεν Εὔβοιαν καὶ ἑτέραν , ὅτε εἰς Ἑλλήσποντον Κηφισόδωρος ἐξέπλευσε ·
καὶ ἑτέραν , ὅτε Χάρης καὶ Φωκίων στρατηγοὶ ἐξεπέμφθησαν εἰς Βυζάντιον ὑπὸ 0 ·
τοῦ δήμου ·
καὶ λυτρωσαμένῳ πολλοὺς τῶν ἁλόντων ἐν Πύδνῃ καὶ Μεθώνῃ καὶ Ὀλύνθῳ ὑπὸ Φιλίππου 0 ·
καὶ χορηγίαν ἀνδράσιν ἐπιδόντι , ὅτε ἐκλιπόντων τῶν Πανδιονιδῶν τοῦ χορηγεῖν ἐπέδωκε καὶ καθώπλισε τοὺς πολίτας τῶν ἐλλειπόντων καὶ εἰς τὴν τειχοποιίαν ἀνάλωσε χειροτονηθεὶς ὑπὸ τοῦ δήμου , ἐπιδόντος αὐτοῦ τρία τάλαντα καὶ ἃς ἐπέδωκε δύο τάφρους περὶ τὸν Πειραιᾶ ταφρεύσας ·
καὶ μετὰ τὴν ἐν Χαιρωνείᾳ μάχην ἐπέδωκε τάλαντον , καὶ εἰς τὴν σιτωνίαν ἐπέδωκεν ἐν τῇ σιτοδείᾳ τάλαντον ·
καὶ ὅτι εἰς , 0 ·
συμμαχίαν τῷ δήμῳ προσηγάγετο πείσας καὶ εὐεργέτης γενόμενος καὶ σύμβουλος , δι ὧν ἔπεισε Θηβαίους Εὐβοεῖς Κορινθίους Μεγαρεῖς Ἀχαιοὺς Λοκροὺς Βυζαντίους Μεσσηνίους , καὶ δυνάμεις ἃς συνεστήσατο τῷ δήμῳ καὶ τοῖς συμμάχοις , πεζοὺς μὲν μυρίους ἱππέας δὲ χιλίους , καὶ σύνταξιν χρημάτων ἣν ἔπεισε πρεσβεύσας διδόναι τοὺς μὲν συμμάχους εἰς τὸν πόλεμον πλείω πεντακοσίων ταλάντων καὶ ὡς ἐκώλυσε Πελοποννησίους ἐπὶ Θήβας Ἀλεξάνδρῳ βοηθῆσαι , χρήματα δοὺς καὶ αὐτὸς πρεσβεύσας 0 ·
καὶ ἄλλων πολλῶν καὶ καλῶν τῷ δήμῳ συμβούλῳ γεγονότι καὶ πεπολιτευμένῳ τῶν καθ ἑαυτὸν πρὸς ἐλευθερίαν καὶ δημοκρατίαν ἄριστα φυγόντι δὲ δι ὀλιγαρχίαν , καταλυθέντος τοῦ δήμου , καὶ τελευτήσαντος αὐτοῦ ἐν Καλαυρίᾳ διὰ τὴν πρὸς τὸν δῆμον εὔνοιαν , πεμφθέντων στρατιωτῶν ἐπ αὐτὸν ὑπὸ Ἀντιπάτρου , διαμείναντι ἐν τῇ πρὸς τὸ πλῆθος εὐνοίᾳ καὶ οἰκειότητι , καὶ οὔ τε ὑποχειρίῳ γενομένῳ τοῖς ἐχθροῖς οὔ τε τι ἀνάξιον ἐν τῷ κινδύνῳ πράξαντι τοῦ δήμου .
ἄρχων Πυθάρατος Λάχης Δημοχάρους Λευκονοεὺς αἰτεῖ δωρεὰν τὴν βουλὴν καὶ τὸν δῆμον τὸν Ἀθηναίων Δημοχάρει Λάχητος Λευκονοεῖ εἰκόνα χαλκῆν ἐν ἀγορᾷ καὶ σίτησιν ἐν πρυτανείῳ αὐτῷ καὶ τῶν ἐκγόνων ἀεὶ τῷ πρεσβυτάτῳ καὶ προεδρίαν ἐν πᾶσι τοῖς ἀγῶσιν , εὐεργέτῃ καὶ συμβούλῳ γεγονότι ἀγαθῷ τῷ δήμῳ τῷ Ἀθηναίων καὶ εὐεργετηκότι τὸν δῆμον τάδε ·
πρεσβεύοντι καὶ γράφοντι καὶ πολιτευομένῳ οἰκοδομὴν τειχῶν , καὶ παρασκευὴν ὅπλων καὶ βελῶν καὶ μηχανημάτων , καὶ ὀχυρωσαμένῳ τὴν πόλιν ἐπὶ τοῦ τετραετοῦς 0 ·
πολέμου , καὶ εἰρήνην καὶ ἀνοχὰς καὶ συμμαχίαν ποιησαμένῳ πρὸς Βοιωτούς ·
ἀνθ ὧν ἐξέπεσεν ὑπὸ τῶν καταλυσάντων τὸν δῆμον ·
καὶ ὡς κατῆλθεν ἐπὶ Διοκλέους ἄρχοντος ὑπὸ τοῦ δήμου , συστείλαντι τὴν διοίκησιν πρώτῳ καὶ φεισαμένῳ τῶν ὑπαρχόντων καὶ πρεσβεύσαντι πρὸς Λυσίμαχον καὶ λαβόντι τῷ δήμῳ τριάκοντα τάλαντα ἀργυρίου καὶ πάλιν ἕτερα ἑκατόν 0 ·
καὶ γράψαντι πρεσβείαν πρὸς Πτολεμαῖον εἰς Αἴγυπτον , καθ ἣν ἐκπλεύσαντες πεντήκοντα ἐκόμισαν τάλαντα ἀργυρίου τῷ δήμῳ ·
καὶ πρὸς Ἀντίπατρον πρεσβεύσαντι καὶ λαβόντι εἴκοσι τάλαντα ἀργυρίου καὶ Ἐλευσῖνα κομισαμένῳ τῷ δήμῳ καὶ ταῦτα πείσαντι ἑλέσθαι τὸν δῆμον καὶ πράξαντι , καὶ φυγόντι μὲν ὑπὲρ δημοκρατίας , μετεσχηκότι δὲ οὐδεμιᾶς ὀλιγαρχίας οὐ δὲ ἀρχὴν οὐδεμίαν ἠρχότι καταλελυκότος τοῦ δήμου ·
καὶ μόνῳ Ἀθηναίων τῶν κατὰ τὴν αὐτὴν ἡλικίαν πολιτευσαμένων μὴ μεμελετηκότι τὴν πατρίδα κινεῖν ἑτέρῳ πολιτεύματι ἢ δημοκρατίᾳ 0 ·
καὶ τὰς κρίσεις καὶ τοὺς νόμους καὶ τὰ δικαστήρια καὶ τὰς οὐσίας πᾶσιν Ἀθηναίοις ἐν ἀσφαλεῖ ποιήσαντι διὰ τῆς αὑτοῦ πολιτείας καὶ μηδὲν ὑπεναντίον τῇ δημοκρατίᾳ πεπραχότι μή τε λόγῳ μή τε ἔργῳ 0 .
λυκόφρων Λυκούργου Βουτάδης ἀπεγράψατο αὑτῷ εἶναι σίτησιν ἐν πρυτανείῳ κατὰ τὴν δοθεῖσαν δωρεὰν ὑπὸ τοῦ δήμου Λυκούργῳ Βουτάδῃ .
ἐπὶ Ἀναξικράτους ἄρχοντος , ἐπὶ τῆς Ἀντιοχίδος ἕκτης πρυτανείας , Στρατοκλῆς Εὐθυδήμου Διομειεὺς εἶπεν .
ἐπειδὴ Λυκοῦργος Λυκόφρονος Βουτάδης παραλαβὼν παρὰ τῶν ἑαυτοῦ προγόνων οἰκείαν ἐκ παλαιοῦ τὴν πρὸς τὸν δῆμον εὔνοιαν , καὶ οἱ πρόγονοι οἱ Λυκούργου , Λυκομήδης τε καὶ Λυκοῦργος , καὶ ζῶντες ἐτιμῶντο ὑπὸ τοῦ δήμου καὶ τελευτήσασιν αὐτοῖς δι ἀνδραγαθίαν ἔδωκεν ὁ δῆμος δημοσίας ταφὰς ἐν Κεραμεικῷ 0 ·
καὶ Λυκοῦργος αὐτὸς πολιτευόμενος νόμους τε πολλοὺς καὶ καλοὺς ἔθηκε τῇ πατρίδι , καὶ γενόμενος τῆς κοινῆς προσόδου ταμίας τῇ πόλει ἐπὶ τρεῖς πενταετηρίδας καὶ διανείμας ἐκ τῆς κοινῆς προσόδου μύρια καὶ ὀκτακισχίλια καὶ ἐνακόσια τάλαντα ·
πολλὰ δὲ τῶν ἰδιωτῶν διὰ πίστεως λαβὼν καὶ προδανείσας καὶ εἰς τοὺς τῆς πόλεως καιροὺς καὶ τοῦ δήμου τὰ πάντα ἑξακόσια καὶ πεντήκοντα τάλαντα 0 ·
δόξας δὲ ἅπαντα ταῦτα δικαίως διῳκηκέναι πολλάκις ἐστεφανώθη ὑπὸ τῆς πόλεως ·